مارتين لوثر

مارتين لوثر - بالالمانى:Martin Luther - (اتولد 10 نوفمبر 1483 - مات 18 فبراير 1546) كان رجل دين مسيحى المانى و برفيسور فى اللاهوت كان مصلح دينى مسيحى بروتستانتى, حاول تعديل عيوب الديانة المسيحيه و خصوصا فى اوروبا. بسبب كلماته و افعاله انقسمت المسيحيه فى القرن الستاشر بين الكنيسه الكاتوليكيه الرومانيه و بين تيار بروتستانتى جديد بيضم اكتر من كنيسه اهمهم اللوتريه, الكالفينيه, الانجيليه و الانابابتيه (التعميد التانى).

من اهم الانجازات اللى حققها هيا ترجمة الانجيل من اللاتينى للغة المحلية المتداولة بين عامة الناس فى الوقت الالمانى اللى ساهم بشكل كبير فى توصيل الانجيل للناس بلغنهم الاصليه و فى نفس الوقت فى الاعتراف باللغات المحليه للناس بصفتها لغات مستقله و مش عاميات محتقره.
 حياته 
من مواليد 10 نوفمبر سنة 1483Luther himself, however, believed that he had been born in 1484.  و درس العلوم و القانون و بعدين دخل دير للرهبان و رسم قسيس سنة 1507 و اتعين راعى لكنيسة فتنبرج فى المانيا و اقتنع عن طريق دراسته للقانون و ايمانه بحرية التفكير ان خلاص المذنب بنعمة الرب و الفداء بدم المسيح بيكون بالايمان, لما زار روما اكتشف فساد البابويه و الانحلال الروحى فى اوساط كبار المسؤولين فى الكنيسه الكاتوليكيه و فكر فى اصلاح عقيدة الكنيسه و طرق عباداتها.

 التعديل الپروتيستانتى 
التعديل الپروتيستانتى ابتدا فى سنة 1517 اما مارتين لوثر اتحدا تتزل صاحب فكرة بيع صكوك الغفران فى خمسه و تسعين قضيه مشهوره علقها على كنيسة القلعه فهاجت السلطات الكنسيه عليه لكنه رفض يسحب احتجاجاته فى اوجسبرج و ايد نزعة الدوله الالمانيه لتولى شؤون الكنيسه, حرمه البابا من الكنيسه و بعت له قرار الحرمان فأخده و حرقه فى العلن فانحرم رسمى من غفران الكنيسه سنة 1521 و تم استدعائه للتحقيق معاه و صدر قرار بالقبض عليه فلجأ لقلعة فارتبورج و اعتزل الرهبنه و إتجوز سنة 1525 واحده كانت راهبه و خلفو ست ولاد.

 اعماله 
مارتين لوثر ترجم كتاب العهد الجديد للغه الالمانية المتداولة بين الناس (بدلا من اللغه اللاتينيه المفروضه من قل الكنيسه) و عاش بقية حياته فى فتنبرج. كسب نقمة بعض الناس بسبب تأييده لمقاومة حرب الفلاحين ( 1524 - 1525 ) بس اتمتع باحترام كل الشعب.

فيليب ميلانكتون كتب " اعترافات اوجسبرج " بمرا بيره مارتين لوثر و بعتها لمجمع اوجسبرج سنة 1530, إتعرض مارتين لوثر لمعارضه كبيره من بروتيستانت زى زوينجلى و كلفن فانقسمو لطايفتين الكنيسه اللوثريه و الكنيسه المصلحه.

مارتين لوثر حط نظام تربوى فعال و كتب كتير عن امور الكنيسه و بقت تعاليمه معروفه بإسم " اللوثريه " رغم رفضه التسميه دى, معظم تعاليمه موجوده فى كتاب " الكونكورد " ( 1580 ). و اهم عقيده فيها هيا التبرير بالإيمان و معناها الايمان برحمة الرب و انه تخلص من حالة القلق اللى كانت تنتابه من عذاب الله, و اعتبر المعموديه ضروريه للتجديد لكن ما حددش طريقه معينه ليها, بالنسبه لباقى العبادات لوثر اتمسك بالمذبح ف الكنيسه و كان بيحضر بنفسه نظام الخدمه على اساس طقس معين, و من مميزات الخدمه انها بتهتم بالوعظ و الترنيم الجماعى.

اللوثريه هيا كنيسة الدوله فى دنمارك و السويد و فينلاندا.

قام بوضع عريضة لوثر الاحتجاجية 1517م و دى بعض بنودها:

ان الله هو اللى يغفر الخطايا و ان الانسان ما يقدرش يشترى الغفران و خلاص نفسه بالمال و ان الاعمال الصالحه لازمه لكن ما بتخلصش الانسان و هيا ثمرة الايمان.

دعا لوثر الرهبان و الراهبات للجواز لو كانو عاوزين اما اللى عاوز يبقى عازب فليه حرية الاختيار.

 لينكات برانيه 

 مصادر 

تصنيف:مواليد 1483
تصنيف:وفيات 1546
تصنيف:لاهوتيين المان
تصنيف:شخصيات دينيه
تصنيف:مسيحيه
تصنيف:منتقدين للاسلام
تصنيف:كاثوليك اصبحوا بروتستانت